**ΕΡΩΤΗΣΕΙΣ ΚΛΕΙΣΤΟΥ ΤΥΠΟΥ (Σωστό – Λάθος) – Κλασική Εποχή (480 -323 π.Χ.), ΙΕΠ & Τ.Θ.Δ.Δ.**

**Α. Να σχολιάσετε αν το περιεχόμενο της πρότασης είναι σωστό ή λανθασμένο συμπληρώνοντας αντίστοιχα στην παρένθεση τη δήλωση Σωστό (Σ) ή Λάθος (Λ).**

1. Ο Φίλιππος ο Β΄ δεν ακολούθησε επεκτατική εξωτερική πολιτική. (….)

2. Ο Φίλιππος ο Β΄ επιβλήθηκε ως αδιαφιλονίκητος ηγέτης στους υπόλοιπους Έλληνες με τη μάχη της Μαντίνειας. (….)

3. Ο Ισοκράτης αντιτάχθηκε στην πανελλήνια ιδέα. (….)

4. Στο συνέδριο της Κορίνθου (481 π.Χ.) ιδρύθηκε πανελλήνια συμμαχία, αμυντική και επιθετική, με ισόβιο αρχηγό τον Φίλιππο Β΄.

5. Ο Φίλιππος Β΄οργάνωσεισχυρό στρατό και δημιούργησε ισχυρή οικονομία. (….)

6. Ο Κίμων ήταν υποστηρικτής της αριστοκρατικής παράταξης. (….)

7. Τα θεωρικά ήταν ένα μέτρο του Κίμωνα που παρείχε τη δυνατότητα της δωρεάν εισόδου στο θέατρο. (….)

8. Ο Φίλιππος Β΄ αντιμετώπισε νικηφόρα τις συνασπισμένες δυνάμεις των Αθηναίων και Σπαρτιατών στη Χαιρώνεια (338 π.Χ.). (….)

9. Μια από τις λειτουργίες ήταν και η αρχιθεωρία. (….)

10.Το αθηναϊκό κράτος εκμίσθωνε σε ιδώτες και για συγκεκριμένο χρονικό διάστημα τα ορυχεία προς εκμετάλλευση. (….)

11. Ο ρήτορας Ισοκράτης είναι εισηγητής της πανελλήνιας Ιδέας. (….)

12. Ο Εφιάλτης ήταν αρχηγός της αριστοκρατικής παράταξης. (….)

13. Εισηγητής της πανελλήνιας ιδέας ήταν ο Ευαγόρας. (….)

14. Ο Φίλιππος Β΄ χρησιμοποίησε ως νόμισμα τους περσικούς δαρεικούς. (….)

15. Ο Κίμων ήταν προκάτοχος του Περικλή στην ηγεσία της δημοκρατικής παράταξης .(…)

16. Ο Κίμων νίκησε τους Πέραες στον Ευρυμέδοντα ποταμό στις μικρασιατικές ακτές.(….)

17. Η σάρισα ήταν αρχικά θηβαϊκό δόρυ μήκους 2 μέτρα. (….)

18. Πολλοί ιστορικοί ονομάζουν την Καλλίειο συνθήκη και «Ανταλκίδειο». (…..)

19. Kύριος εκφραστής της μεγάλης ιδέας ήταν ο Δημοσθένης.

20. Ο Πειραιάς κτίστηκε σύμφωνα με τα πολεοδομικά σχέδια του Ιππόδομου από την Μίλητο. (….)

21. Οι «λειτουργίες», δηλαδή οι έκτακτες εισφορές, βάρυναν εξίσου όλους τους πολίτες (….)

25. Μια από τις λειτουργίες ήταν η τριηραρχία. (….)

26. Στο συνέδριο της Κορίνθου το 337 π.Χ.. συμμετείχαν όλες οι ελληνικές πόλεις – κράτη. (….)

«Το/τα θέμα/τα προέρχεται και αντλήθηκε/αν από την πλατφόρμα της Τράπεζας Θεμάτων Διαβαθμισμένης Δυσκολίας που αναπτύχθηκε (MIS5070818-Tράπεζα θεμάτων Διαβαθμισμένης Δυσκολίας για τη Δευτεροβάθμια Εκπαίδευση, Γενικό Λύκειο-ΕΠΑΛ) και είναι διαδικτυακά στο δικτυακό τόπο του Ινστιτούτου Εκπαιδευτικής Πολιτικής (Ι.Ε.Π.) στη διεύθυνση (http://iep.edu.gr/el/trapeza-thematon-arxiki-selida)».